pythainlp/thai-wiki-dataset-v4 huggingface dataset:
โบว์ลิ่ง

กีฬาโบว์ลิ่ง เป็นกีฬาที่ชาวโลกได้เล่นกันมาประมาณ 5,000 ปีก่อนคริสต์ศักราช กล่าวกันว่าในยุคนั้นชาวอียิปต์ได้มีการเล่นกีฬาชนิดหนึ่ง โดยใช้ไม้เป็นแกนและใช้ลูกหินกลม ๆ กลิ้งไปทอยแก่นให้ล้ม ต่อมาราว ค.ศ. 400 ในประเทศเยอรมนี ก็มีการเล่นกีฬาชนิดหนึ่งที่เรียกว่า เคเกล ซึ่งหมายถึง นักโบว์ลิ่ง โดยธรรมดานักบวชเยอรมันถือว่า กีฬาเคเกลนี้เป็นส่วนหนึ่งของพิธีกรรมในศาสนา
ต่อมาในสมัยคริสต์ศตวรรษที่ 16 มาร์ติน ลูเทอร์ ผู้ตั้งนิกายโปรเตสแตนต์เป็นนักเล่นเคเกลคนสำคัญคนหนึ่งได้วางกฎเกณฑ์การเล่นเคเกล โดยมีกำหนดให้มี 1 พิน ทำให้เคเกลได้แพร่หลายไปยังประเทศต่าง ๆ ในยุโรป และชาวอังกฤษได้นำไปดัดแปลงเล่นบนสนามหญ้า เรียกว่าโบว์ลิ่งสนาม ต่อมาเมื่อชาวดัตช์อพยพไปอยู่ในทวีปอเมริกา ก็ได้นำเอากีฬาเคเกลนี้เข้าไปเล่นด้วย
ในปี พ.ศ. 2166 ได้มีการสร้างสถานโบว์ลิ่งขึ้นเป็นครั้งแรกนับว่าเป็นการเปลี่ยนแปลงจากกีฬากลางแจ้งมาเป็นกีฬาในร่ม และเพิ่มพินขึ้นอีกรวมเป็น 10 พิน เรียกว่า โบว์ลิ่ง
กติกา.
พิน.
สูง 15 นิ้ว เส้นผ่าศูนย์กลางที่ฐานกว้าง 2¼ นิ้ว และส่วนที่กว้างที่สุดไม่เกิน 4/4 นิ้ว ทำด้วยไม้เมเปิ้ล และอาบด้วยพลาสติก ฐานทำด้วยพลาสติก นำหนักระหว่าง 3 ปอนด์ 2 ออนซ์ - 3 ปอนด์ 10 ออนซ์
ลูกบอล.
หลังจากเจาะแล้ว ลูกจะต้องหนักไม่เกิน 16 ปอนด์ และไม่ต่ำกว่า 8 ปอนด์ เส้นรอบวงอยู่ระหว่าง 26.704 – 27.002 นิ้ว และเส้นผ่าศูนย์กลางระหว่าง 8.500 – 8.595 นิ้ว
คงศักดิ์ ตันไพจิตร

ศาสตราจารย์ นพ.คงศักดิ์ ตันไพจิตร ผู้เชี่ยวชาญอายุรศาสตร์คลินิก มหาวิทยาลัยวอชิงตัน เซนต์หลุยส์ สหรัฐอเมริกา [9] เป็นแพทย์ผู้ชำนาญทางอายุรศาสตร์ โรคข้อ และโรคภูมิแพ้ ได้รับเลือกลงในหนังสือสารบัญบุคคลดีเด่นของโลก (Marquis-Who's Who in the World) และเลือกลงในหนังสือสารบัญบุคคลดีเด่นของสหรัฐ (Marquis-Who's Who in America) และได้รับเลือกลงในหนังสือสารบัญแพทย์ที่เก่งที่สุดในสหรัฐ (Guide to America 's Top Physicians (Consumers' Research Council of America)) [22] 
นพ.คงศักดิ์ ได้เป็นแพทย์ฝึกหัดเฉพาะทางภาควิชาอายุรศาสตร์ที่ประเทศสหรัฐอเมริกา ณ Detroit General Hospital ,Wayne State University, Detroit, Michigan ต่อมาได้เป็นแพทย์ประจำบ้านในภาควิชาอายุรศาสตร์ และ Fellow in Rheumatology & Immunology ที่ Barnes Hospital, Washington University , St. Louis , Missouri ซึ่งเป็นหนึ่งในสิบ (Top 10) ของมหาวิทยาลัยแพทย์ที่ดีที่สุดในสหรัฐอเมริกา หลังจากนั้นได้เป็นอาจารย์ที่มหาวิทยาลัยแห่งนี้ และปัจจุบันเป็น Professor of Clinical Medicine, Washington University in St. Louis [22] 
นพ.คงศักดิ์เป็นประธานสมัชชาพุทธแห่งมหานครเซนต์หลุยส์ (Chairman, Buddhist Council of Greater St. Louis) [10] เป็นผู้ร่วมก่อตั้งวัดพระศรีรัตนาราม เมืองเซนต์หลุยส์เมื่อปี พ.ศ. 2526 [2] 
เป็นอาจารย์สอนวิปัสสนากรรมฐาน ณ วัดพระศรีรัตนาราม ตั้งแต่ปี พ.ศ. 2533 จนถึงปัจจุบัน [2] เป็นอาจารย์ผู้บรรยายธรรม และสอนปฏิบัติธรรมตามมหาวิทยาลัย โรงเรียน สถาบันต่าง ๆ ทั้งในประเทศสหรัฐ และประเทศไทย ตั้งแต่ปี พ.ศ. 2528 จนถึงปัจจุบัน 
มีผลงานสิ่งตีพิมพ์ในวารสารเกี่ยวกับเรื่องจิตและพุทธศาสนา มากกว่า 35 เรื่อง และมีหนังสือที่ประพันธ์และตีพิมพ์หลายเล่มทั้งภาษาไทยและภาษาอังกฤษ อาทิเช่น สติ-กุญแจไขชีวิต, ภาวนา ภาษาธรรม, พุทธอัจฉริยะ, โลกแปรผันอัศจรรย์พุทธอัจฉริยะ, ไขปัญหาสัจธรรมและวิทยาศาสตร์, พุทธกับแพทย์และสติปกป้องเยียวยาโลก, Buddhism Answers Life, Essence of Life: Mindfulness & Self-Awareness [1] ตลอดถึงได้สร้าง Buddhism & Science Facebook page [8] เพื่อเผยแพร่พุทธธรรม และได้สร้าง videoclips และเทปเสียงบรรยายธรรมะ ทั้งภาษาไทยและอังกฤษเป็นจำนวนมากกว่า 80 ขุด [2, 15] ในการสอนแนววิธีปฏิบัติธรรมที่ลัดสั้นและได้ผล เพื่อใช้ประกอบในการดำรงชีวิตอย่างมีสติและความรู้สึกตัว ให้มีชีวิตที่มีสุขสมบูรณ์ [7, 24] 
มีผลงานโดดเด่นจนได้รับรางวัลพระราชทานเสาเสมาธรรมจักร จากสมเด็จพระเทพรัตนราชสุดาฯในปี พ.ศ. 2551 [8, 23]
วินัย ทองสอง

พลตำรวจเอก วินัย ทองสอง รองผู้บัญชาการตำรวจแห่งชาติและนายตำรวจราชสำนักกรรมการผู้ทรงคุณวุฒิในคณะกรรมการข้าราชการตำรวจ และนายกสมาคมตำรวจ
อดีตรองจเรตำรวจแห่งชาติ (สบ9) อดีตผู้ช่วยผู้บัญชาการตำรวจแห่งชาติ อดีตผู้บัญชาการตำรวจนครบาล อดีตผู้บัญชาการตำรวจภูธรภาค 1 อดีตผู้บัญชาการตำรวจภูธรภาค 2 อดีตนายตำรวจราชองครักษ์พิเศษ
เกิดเมื่อวันที่ 21 เมษายน พ.ศ. 2500 ที่อำเภอราชสาส์น จังหวัดฉะเชิงเทรา บุตรของนาย ธิชัย และนาง เจียมจิตต์ ทองสอง จบการศึกษาจากโรงเรียนเตรียมทหาร รุ่นที่ 16 (ตท.16) โรงเรียนนายร้อยตำรวจรุ่นที่ 32 (นรต.32) เริ่มรับราชการด้วยการเป็นนายเวรผู้บังคับการตำรวจภูธร 12 จังหวัดยะลา จนกระทั่งดำรงตำแหน่งผู้บังคับการกองปราบปราม ในปี พ.ศ. 2547 ด้วยยศ พลตำรวจตรี (พล.ต.ต.) ในยุครัฐบาลที่มีพันตำรวจโท ทักษิณ ชินวัตร เป็นนายกรัฐมนตรี
พล.ต.ท.วินัย ได้ชื่อว่าเป็นนายตำรวจที่มีความสนิทสนมและเกี่ยวพันกับตระกูลชินวัตร เนื่องจากภริยา นางพราวนภางค์ ทองสอง หัวหน้าส่วนสำนักข้อมูลและวิจัย สำนักงานส่งเสริมวิสาหกิจขนาดกลางและขนาดย่อม มีศักดิ์เป็นหลานสาวของ คุณหญิงพจมาน ชินวัตร ภริยาของ พ.ต.ท.ทักษิณ ซึ่งในคืนวันที่ 19 กันยายน พ.ศ. 2549 ขณะที่เกิดการรัฐประหารเกิดขึ้น พล.ต.ท.วินัย ซึ่งในขณะนั้นมีตำแหน่งเป็นผู้บังคับการกองปราบฯ ได้รับคำสั่งทางสายโทรศัพท์จาก พ.ต.ท.ทักษิณ ซึ่งขณะนั้นอยู่ที่นครนิวยอร์ก ให้นำกองกำลังเข้าทำการควบคุมตัว พลเอก เปรม ติณสูลานนท์ ประธานองคมนตรี ถึงที่บ้านสี่เสาเทเวศร์ อันเป็นบ้านพักส่วนตัว แต่ยังมิทันได้ดำเนินการ เนื่องมีกองกำลังทหารและรถถังเข้าอารักขาไว้หมดแล้ว และในคืนวันนั้น พล.ต.ท.วินัย เองก็ถูกควบคุมตัวด้วย
ต่อมาในกลางปี พ.ศ. 2554 พล.ต.ท.วินัย ได้รับแต่งตั้งให้เป็นผู้บัญชาการตำรวจนครบาล แทนที่ พล.ต.ท.จักรทิพย์ ชัยจินดา ที่ได้รับคำสั่งโยกย้ายไปเป็นผู้บัญชาการตำรวจภูธรภาค 9 แทน 
ในวันที่ 1 มิถุนายน พ.ศ. 2555 พลตำรวจเอก [[เพรียวพันธ์ ดามาพงศ์]] ผู้บัญชาการตำรวจแห่งชาติ ได้มีคำสั่งให้ พล.ต.ท.วินัย ย้ายไปช่วยราชการที่สำนักงานผู้บัญชาการตำรวจแห่งชาติ เป็นระยะเวลา 4 เดือน พร้อมกับมอบให้ พล.ต.ต.[[คำรณวิทย์ ธูปกระจ่าง]] รองผู้บัญชาการประจำ[[สำนักงานตำรวจแห่งชาติ]] เข้ามารักษาราชการ และปฏิบัติหน้าที่แทน โดยให้มีผลทันที เชื่อว่าเป็นผลมาจากการควบคุมการชุมนุมของ[[พันธมิตรประชาชนเพื่อประชาธิปไตย]] (พธม.) และ[[กลุ่มประชาชนเพื่อพิทักษ์ชาติ ศาสน์ กษัตริย์|เครือข่ายพลเมืองอาสาปกป้องแผ่นดิน]] (เสื้อหลากสี) ที่บริเวณหน้าอาคารรัฐสภาไม่ได้ ซึ่งชุมนุมคัดค้านการพิจารณาร่างพระราชบัญญัตินิรโทษกรรมแห่งชาติ (พ.ร.บ.นิรโทษกรรม) ของรัฐบาล
จากนั้นก็ได้มีการเลื่อนยศ พล.ต.ต.คำรณวิทย์ ให้เป็น พลตำรวจโท (พล.ต.ท.) และดำรงตำแหน่งผู้บัญชาการตำรวจนครบาล ขณะที่ พล.ต.ท.วินัย ย้ายไปเป็น ผู้บัญชาการตำรวจภูธรภาค 2 
และต่อมาก็ได้ย้ายเป็นผู้ช่วยผู้บัญชาการตำรวจแห่งชาติ ดูแลงานด้านกองบัญชาการตำรวจนครบาลในวันที่ 15 มีนาคม พ.ศ.2566 ได้รับการเลือกตั้งเป็นกรรมการผู้ทรงคุณวุฒิในคณะกรรมการข้าราชการตำรวจ
เดอะลิตเติลฟ็อกซ์

เดอะลิตเติลฟ็อกซ์  หรือที่รู้จักกันในชื่อ วูค  เป็นแอนิเมชันฮังการี ค.ศ. 1981 ผลิตโดยแพนโนเนียฟิล์มสตูดิโอ ซึ่งอิงจากนิยายเรื่อง "วูค" ที่เขียนโดย อิสท์วาน เฟเกเต กำกับภาพยนตร์โดย อัททิลา ดาร์เกย์ เขียนบทภาพยนตร์โดย อัททิลา ดาร์เกย์, อิสท์วาน อิมเร, เอเด ทาร์เบย์ และ มายาเทเลเวซีโอ ซึ่งเป็นบริษัทให้บริการโทรทัศน์มหาชนของฮังการี ที่เป็นเจ้าของโดยรัฐบาลฮังการีและได้เปิดตัวใน ค.ศ. 1957 พร้อมกับแอนิเมชันชุด "แคทซิตี้" ซึ่งได้รับการยกย่องว่าเป็นหนึ่งในแอนิเมชันฮังการีระดับคลาสสิก ภาพยนตร์ชุดนี้ได้แสดงความสามารถในการให้เสียงของ ยูดิท โปกานี ในบท วูควัยเยาว์, โยเซฟ กยาบองกา ในบท วูควัยโต, ลาสโล จากานี ในบท การัก และ ตีเบอร์ บิสท์เคย์ เป็นผู้เล่าเรื่อง ส่วนภาพยนตร์คอมพิวเตอร์กราฟิคซึ่งเป็นภาคต่อที่ได้รับการกล่าวถึงอย่างแพร่หลายคือ "อะฟ็อกซ์เทลส์" ซึ่งได้รับการเปิดตัวใน ค.ศ. 2008
เวอร์ชันภาษาอังกฤษ.
ภาพยนตร์ในเวอร์ชันพากย์ภาษาอังกฤษ ใช้ชื่อแบบง่ายๆว่า "ลิตเติลฟ็อกซ์" ได้สร้างขึ้นใน ค.ศ. 1987 และเปิดตัวในสหรัฐอเมริกาในรูปแบบโฮมวิดีโอโดยเซเลบริตี้โฮมเอนเตอร์เทนเมนท์ และภาพยนตร์ชุดนี้ยังได้รับการจัดฉายเป็นครั้งคราวในบล็อกโปรแกรมสุดสัปดาห์ของ นิคโคโลเดียน ที่เรียกว่า "สเปเชียลเดลิเวอรี่" ซึ่งในการพากย์ภาษาอังกฤษนี้ได้เปลี่ยนชื่อจาก "วูค" มาเป็น "วิค" แทน และเปลี่ยนชื่อภรรยาของตัวเอกเป็น "ฟ็อกซี่" แม้ว่าชื่อของ การัก จะยังคงไม่เปลี่ยนแปลงอยู่ก็ตาม
แคร์ริต ไบ เดอ ไล

แคร์ริต ไบ เดอ ไล  เกิดวันที่ 9 ธันวาคม ค.ศ. 1980 ที่หมู่บ้านอัปเปิลสคา จังหวัดฟรีสลันด์ เป็นผู้เล่นกีฬาสนุกเกอร์ระดับสมัครเล่นนานาชาติที่มีชื่อเสียงและฝีมือเก่งกาจชาวดัตช์
แคร์ริต ไบ เดอ ไล สามารถเข้าสู่รอบ 32 คนสุดท้ายในรายการไอบีเอสเอฟ เวิลด์แชมเปียนชิปส์ 2006 ซึ่งจัดขึ้นที่กรุงอัมมาน ประเทศจอร์แดน ที่ซึ่งเขาเป็นฝ่ายแพ้ต่อแดเนียล วอร์ด ที่ 5-2
วัสดุก่อ

วัสดุก่อ หมายถึง โครงสร้างของอาคารที่สร้างขึ้นจากการวางวัสดุแต่ละชิ้นและผสานกันโดยใช้มอร์ตาร์ วัสดุก่อที่พบได้ทั่วไปได้แก่ อิฐ หิน หินปูน หินอ่อน แกรนิต บล็อกคอนกรีต วัสดุก่อเป็นรูปแบบก่อสร้างที่พบกันมาตั้งแต่สมัยอดีต
มาตรฐานของวัสดุก่อเช่น อิฐ หิน ในประเทศไทยใช้ มอก. 77 ขณะที่ในระบบนานาชาติที่ใช้จะสอดคล้องกับมาตรฐาน 2003 IBC ในเนื้อหาส่วนที่ 2103
เชิดพงศ์ ราชป้องขันธ์

เชิดพงศ์ ราชป้องขันธ์ (เกิด 27 ธันวาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดบึงกาฬ และอดีตสมาชิกสภาผู้แทนราษฎรจังหวัดหนองคาย ปัจจุบันสังกัดพรรคเพื่อไทย
ประวัติ.
เชิดพงศ์ ราชป้องขันธ์ เกิดเมื่อวันที่ 27 ธันวาคม พ.ศ. 2497 เป็นบุตรของนายผง และนางทองสี ราชป้องขันธ์ มีพี่น้อง 6 คน สำเร็จการศึกษาครุศาสตรบัณฑิต สาขาสังคมศึกษา วิทยาลัยครูอุดรธานี และการศึกษามหาบัณฑิต สาขาจิตวิทยาการให้คำปรึกษา มหาวิทยาลัยมหาสารคาม สมรสกับนางสุจิตรา มีบุตร 2 คน
งานการเมือง.
อดีตเป็นข้าราชการครู ในพื้นที่อำเภอบึงกาฬ จังหวัดหนองคาย เข้าสู่วงการการเมืองเป็นครั้งแรกในปี พ.ศ. 2550 โดยลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคาย เขต 2 สังกัดพรรคพลังประชาชน และได้รับการเลือกตั้งเป็นครั้งแรก ต่อมามีการตราพระราชบัญญัติตั้งจังหวัดบึงกาฬ พ.ศ. 2554 มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายเชิดพงศ์เป็นสมาชิกสภาผู้แทนราษฎรชุดแรกของจากหวัดบึงกาฬ (ร่วมกับนายไตรรงค์ ติธรรม และนายยุทธพงษ์ แสงศรี)
ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 นายเชิดพงศ์ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งอีกครั้ง โดยเอาชนะนายสงกรานต์ คำพิไสย์ จากพรรคชาติพัฒนาเพื่อแผ่นดิน และนางแว่นฟ้า ทองศรี ภรรยานายทรงศักดิ์ ทองศรี จากพรรคภูมิใจไทย ซึ่งเป็นผู้ผลักดันให้จัดตั้งจังหวัดบึงกาฬ
สมาชิกสภาผู้แทนราษฎร.
เชิดพงศ์ ราชป้องขันธ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ไตรรงค์ ติธรรม

ไตรรงค์ ติธรรม (เกิด 16 มกราคม พ.ศ. 2501) อดีตสมาชิกสภาผู้แทนราษฎรจังหวัดบึงกาฬ อดีตสมาชิกสภาผู้แทนราษฎรจังหวัดหนองคาย 3 สมัย และอดีตสมาชิกสภาองค์การบริหารส่วนจังหวัดหนองคาย เขตอำเภอเซกา
ประวัติ.
ไตรรงค์ เกิดเมื่อวันที่ 16 มกราคม พ.ศ. 2501 เป็นบุตรนายคล่อง นางตุ้ม ติธรรม มีพี่น้อง 8 คน ด้านครอบครัวสมรสกับนางภิรมย์รัตน์ ติธรรม มีบุตร 2 คน
สำเร็จการศึกษาศึกษาศาสตรบัณฑิต สาขาสังคมศึกษา จาก มหาวิทยาลัยรามคำแหง
งานการเมือง.
ไตรรงค์ เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดหนองคาย เขตอำเภอเซกา ตั้งแต่ปี พ.ศ. 2531 ต่อมาลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคายติดต่อกันมาหลายครั้ง แต่ไม่ได้รับการเลือกตั้ง เช่น พ.ศ. 2544 สังกัดพรรคเสรีธรรม (พ.ศ. 2535) และ พ.ศ. 2548 ในสังกัดพรรคชาติไทย 
จนกระทั่งปี พ.ศ. 2550 ไตรรงค์ได้รับการเลือกตั้งเป็นครั้งแรกในสังกัดพรรคพลังประชาชน (พ.ศ. 2541) ต่อมามีการตราพระราชบัญญัติตั้งจังหวัดบึงกาฬ พ.ศ. 2554 มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายไตรรงค์เป็นสมาชิกสภาผู้แทนราษฎรชุดแรกของจากจังหวัดบึงกาฬ (ร่วมกับนายเชิดพงศ์ ราชป้องขันธ์ และนายยุทธพงษ์ แสงศรี)
ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 และ พ.ศ. 2562 ไตรรงค์ได้ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งทั้ง 2 สมัย
สมาชิกสภาผู้แทนราษฎร.
ไตรรงค์ ติธรรม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เอ็ม เทอร์ตี้ไนน์

เอ็ม เทอร์ตี้ ไนน์ หรือ M39 (เอ็มสามเก้า) เป็นบริษัทผู้ผลิตและจำหน่ายภาพยนตร์ไทย ก่อตั้งเมื่อปี พ.ศ. 2552 โดย 3 ผู้บริหาร เอมี่ จันทิมา, อ๊อฟ มณฑล และ หว่อง พรชัย ได้ลาออกจาก อาวอง (ในเครือ อาร์เอส) ไปตั้งบริษัทของตัวเองในนาม เอ็ม เทอร์ตี้ ไนน์ เกิดขึ้นจากการรวมตัวของกลุ่มเพื่อน "“รวมพลคนประหลาด”" ที่มีแนวความคิด ความมุ่งหวังตรงกัน ผลิตภาพยนตร์ครบวงจร เพื่อรองรับธุรกิจด้านการผลิต, จัดจำหน่าย และ โปรโมท มีผลงานเด่นๆ คือ 32 ธันวา, บิ๊กบอย, เราสองสามคน, น้ำ ผีนองสยองขวัญ, สุดเขตสเลดเป็ด, เลิฟ จุลินทรีย์ รักมันใหญ่มาก, 30 กำลังแจ๋ว, ส.ค.ส. สวีทตี้, วาเลนไทน์ สวีทตี้, I MISS U รักฉันอย่าคิดถึงฉัน,คุณนายโฮ และ คู่กรรม เป็นต้น
ประวัติ.
เอ็ม เทอร์ตี้ ไนน์ ก่อตั้งเมื่อปี พ.ศ. 2552 เกิดขึ้นจากการรวมตัวของกลุ่มเพื่อน “รวมพลคนประหลาด” ที่มีแนวความคิด ความมุ่งหวังตรงกัน โดยแต่ละคนต่างก็มีโปรเจกต์ ความคิด ตัวตน แนวทาง และ ไอเดีย ที่ต่างกันออกไป โดยทั้งหมดได้ให้คำจำกัดความกลุ่มของตนเองกันด้วยคำว่า "“MONSTER!!!” (มอนสเตอร์)" หรือ "“สัตว์ประหลาด”" ก็เนื่องมาจากพวกเค้าเหล่านั้นมีความ “แปลกประหลาด!” ในทางความคิด มุมมอง วิธีการนำเสนอ ที่เป็นเอกลักษณ์ของตัวเอง ผนวกกับการได้รับโอกาสจาก วิชา พูลวรลักษณ์ ประธานกรรมการบริหาร เมเจอร์ ซีนีเพล็กซ์ กรุ๊ป และจากนั้นเอง บริษัทในลักษณะของสตูดิโอ ผลิตภาพยนตร์ครบวงจร เพื่อรองรับธุรกิจด้านการผลิต, จัดจำหน่าย และ โปรโมท ไปพร้อม ๆ กัน ก็เริ่มต้นขึ้น โดยมี
นอกจากนั้นยังได้กลุ่มเพื่อน ๆ ผู้กำกับ ซึ่งมีแนวคิดใกล้เคียงกัน อย่างผู้กำกับยอร์ช - ฤกษ์ชัย พวงเพ็ชร์, เรียว - กิตติกร เลียวศิริกุล, และ เหมันต์ เชตุมี นอกจากนี้แล้ว ทางบริษัทยังได้ผู้กำกับรุ่นใหม่ไฟแรงของวงการอีกหลายต่อหลายคน ทยอยกันเข้ามาช่วยเติมเต็มความบันเทิง และ ร่วมกันบรรเจิดไอเดีย สร้างสรรค์ผลงานภาพยนตร์ไทยตามสไตล์ที่ถนัด
ผลงานภาพยนตร์.
รายชื่อภาพยนตร์ของ เอ็ม เทอร์ตี้ไนน์
ตัวหนา แสดงถึงภาพยนตร์ที่มีรายได้ติดอันดับรายชื่อภาพยนตร์ไทยที่ทำเงินสูงสุดในประเทศไทย
ซัมซุง กาแลคซีเอส (ชุด)

ซัมซุง กาแลคซีเอส  เป็นตระกูลของสมาร์ตโฟนระดับเรือธง (flagship) ที่ใช้ระบบปฏิบัติการแอนดรอยด์ ผลิตโดยซัมซุง โดย S มาจากคำว่า Super Smart โดยรุ่นทั้งหมดของซัมซุง กาแลคซีเอสนั้น ขายได้มากกว่า 177 ล้านหน่วย โดยซัมซุง กาแลคซีเอสรุ่นแรกขายได้ 25 ล้านหน่วย, ซัมซุง กาแลคซีเอส 2 ขายได้ 40 ล้านหน่วย, ซัมซุง กาแลคซีเอส 3 ขายได้ 60 ล้านหน่วย, ซัมซุง กาแลคซีเอส 4 ขายได้ 40 ล้านหน่วยและซัมซุง กาแลคซีเอส 5 ขายได้ 12 ล้านหน่วยในสามเดือนแรก
ฟุตบอลโลกหญิงอายุไม่เกิน 20 ปี 2004

การแข่งขันฟุตบอลโลกหญิงอายุไม่เกิน 20 ปี 2004 เริ่มทำการแข่งขันตั้งแต่ 10 ถึง 27 พฤศจิกายน ค.ศ. 2004. นับเป็นการแข่งขันฟุตบอลโลกหญิงอายุไม่เกิน 20 ปี ครั้งที่ 2, ก่อนจะมีการเปลี่ยนชื่อการแข่งขันอีกครั้งในปี ค.ศ. 2006. ซึ่งจัดขึ้นที่ราชอาณาจักรไทย, โดยสนามแข่งขันทั้ง 2 สนาม ในกรุงเทพมหานคร, และ ในต่างจังหวัดอีก 2 สนาม ในจังหวัด เชียงใหม่ และ ภูเก็ต. Brazil's Marta ได้รับรางวัลลูกฟุตบอลทองคำ ในฐานะผู้เล่นทรงคุณค่า, และ Brittany Timko ได้รับรางวัลรองเท้าทองคำ ในฐานะผู้ที่ทำประตูสูงสุดในการแข่งขันถึง 7 ประตูใน 4 นัดที่ลงแข่งขัน.
รอบคัดเลือก.
The places have been allocated as follows to confederations: CAF (1), AFC (2), UEFA (4), CONCACAF (2), CONMEBOL (1), OFC (1), plus the host country (1).
รอบแรก.
All times local (UTC+7)
รอบสุดท้าย.
All times local (UTC+7)
ผู้ทำประตู.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
กมล ตันกิมหงษ์

กมล ตันกิมหงษ์ หรือ โค้ชกมล เป็นหัวหน้าผู้ฝึกสอนนักกีฬาเซปักตะกร้อชายทีมชาติไทย ผู้ซึ่งเคยได้รับการทาบทามให้ทำหน้าที่เป็นผู้ฝึกสอนแก่ทีมชาติเกาหลีใต้ รวมถึงทีมชาติมาเลเซีย แต่เขาได้ปฏิเสธไปทั้งสองทีม เนื่องด้วยต้องการทำหน้าที่ร่วมกับทีมชาติไทยต่อไป
ประวัติ.
กมล ตันกิมหงษ์ ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทย ณ วันที่ 7 กรกฎาคม พ.ศ. 2552 ในการแข่งเซปักตะกร้อชิงแชมป์โลก คิงส์คัพ ครั้งที่ 24 รอบชิงชนะเลิศ ที่ศูนย์การค้าแฟชั่นไอส์แลนด์ โดยทีมชุดชาย ซึ่งได้แก่ชุดเอและชุดบีของเขาเป็นฝ่ายชนะทีมชาติมาเลเซียทั้งสองทีม
วันที่ 24 พฤศจิกายน พ.ศ. 2553 กมล ตันกิมหงษ์ ทำหน้าที่เป็นผู้ฝึกสอนนักกีฬาเซปักตะกร้อชายทีมชาติไทยในการแข่งเซปักตะกร้อในเอเชียนเกมส์ 2010 ที่จัดขึ้น ณ เมืองกว่างโจว ประเทศจีน โดยทีมของเขาได้รับรางวัลเหรียญทอง จากการแข่งในประเภททีมเดี่ยวชาย
เดือนกรกฎาคม พ.ศ. 2554 กมลทำหน้าที่เป็นผู้ฝึกสอนทีมชาย ในการแข่งไอเอสทีเอเอฟเซปักตะกร้อเวิลด์คัพ ที่ประเทศมาเลเซีย ซึ่งทีมของเขา ได้เป็นแชมป์การแข่ง จากนั้น ในเดือนกันยายน เขาทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยในการแข่งอีสแทฟซูเปอร์ซีรีส์ 2011–12 ที่จัดขึ้น ณ ศูนย์การค้าแฟชั่นไอส์แลนด์
กมล ตันกิมหงษ์ ยังได้เป็นผู้เตรียมการฝึกซ้อมทีมเซปักตะกร้อชายในการแข่งรายการสำคัญอย่าง ซูเปอร์ซีรีส์ ที่จัดขึ้นในเดือนกุมภาพันธ์ พ.ศ. 2555 ณ ปาเลมบัง ประเทศอินโดนีเซีย และในวันที่ 17 เมษายน ของปีเดียวกัน เขาได้รับการเสนอชื่อเข้าชิงรางวัลวันนักกีฬายอดเยี่ยม ประจำปี 2554 ครั้งที่ 3/2555 ในสาขาผู้ฝึกสอนกีฬาสมัครเล่นยอดเยี่ยม ส่วนในเดือนพฤศจิกายน เขาได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยในการแข่งเซปักตะกร้อในซีเกมส์ 2011 ที่ปาเล็มบัง ประเทศอินโดนีเซีย โดยในการแข่งประเภททีมชุดชาย รอบชิงชนะเลิศ ทีมของเขาสามารถชนะทีมชาติอินโดนีเซีย และได้รับรางวัลเหรียญทองเป็นผลสำเร็จ
กมล ตันกิมหงษ์ ยังได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทยชุดใหญ่ ในการแข่งเซปักตะกร้อชิงแชมป์โลก คิงส์คัพ 2013 ที่จัดขึ้น ณ จังหวัดอุดรธานี โดยในการแข่งประเภทคู่ชาย รอบชิงชนะเลิศ ทีมของเขาเป็นฝ่ายชนะทีมอินโดนีเซีย 3–0 เซต รวมถึงในการแข่งตะกร้อ อิสตาฟ ซูเปอร์ซีรีส์ ไทยแลนด์ 2013/14 ที่จัดขึ้น ณ ศูนย์การค้าแฟชั่นไอส์แลนด์ ซึ่งเป็นรายการที่มาจากการร่วมมือของสมาคมตะกร้อแห่งประเทศไทยฯ กับสหพันธ์ตะกร้อนานาชาติ
เดือนพฤศจิกายน พ.ศ. 2556 กมล ตันกิมหงษ์ ได้เป็นแขกรับเชิญคนสำคัญในงานเดอะโค้ชฟอรัม ที่จัดขึ้นโดยธนาคารไทยพาณิชย์ ซึ่งเป็นส่วนหนึ่งในการสร้างผู้นำในฐานะผู้ฝึกสอนให้แก่ทางธนาคาร
นอกจากนี้ เขาได้ทำหน้าที่เป็นหัวหน้าผู้ฝึกสอนนักกีฬาเซปักตะกร้อชายทีมชาติไทย ในการแข่งเซปักตะกร้อในซีเกมส์ 2013 ที่ประเทศพม่า โดยในการแข่งประเภททีมเดี่ยวชาย เขาได้เป็นผู้ร้องขอความเป็นธรรมจากกรรมการเมื่อครั้งที่พบกับทีมชาติพม่าซึ่งเป็นเจ้าภาพ และทีมของเขาได้เป็นฝ่ายชนะ 2–0 เซตในที่สุด ส่วนในรอบชิงชนะเลิศ ทีมของเขาเป็นฝ่ายชนะทีมชาติมาเลเซียทั้ง 2 เซต และได้รับรางวัลเหรียญทอง
พ.ศ. 2557 กมล ตันกิมหงษ์ ได้ทำหน้าที่เดินสายไปดูการแข่งขันรายการต่าง ๆ เพื่อค้นหานักกีฬารุ่นใหม่มาร่วมทำหน้าที่แก่ทีมชาติไทย เพื่อให้เกิดความต่อเนื่องอย่างเป็นรูปธรรมสำหรับทีมมากที่สุด ตลอดจนเป็นหัวหน้าผู้ฝึกสอนเซปักตะกร้อชายทีมชาติไทย ในการแข่งเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้
ฟังก์ชันหนึ่งต่อหนึ่ง

ในคณิตศาสตร์ ฟังก์ชันหนึ่งต่อหนึ่ง  เป็นฟังก์ชันที่ไม่จับคู่สมาชิกที่ต่างกันจากโดเมนไปยังสมาชิกตัวเดียวกันในโคโดเมน
นิยาม.
ให้ <math>f</math> เป็นฟังก์ชันที่โดเมนเป็นเซต <math>A</math> ฟังก์ชัน <math>f</math> เป็น ฟังก์ชันหนึ่งต่อหนึ่ง ก็ต่อเมื่อสำหรับทุก <math>a</math> และ <math>b</math> ใน <math>A</math> ถ้า <math>f(a) = f(b)</math> แล้ว <math>a = b</math> กล่าวคือ <math>f(a) = f(b)</math> แปลว่า <math>a = b</math> ในทางกลับกัน ถ้า <math>a \neq b</math> แล้ว <math>f(a) \neq f(b)</math>
เมื่อเขียนด้วยสัญลักษณ์
 <math>\forall a,b \in A, \;\; f(a)=f(b) \Rightarrow a=b</math>
ซึ่งสมมูลกับประพจน์แย้งสลับที่
 <math>\forall a,b \in A, \;\; a \neq b \Rightarrow f(a) \neq f(b)</math>
ด็อยท์เชอบาน

ด็อยท์เชอบาน  แปลว่า การรถไฟเยอรมัน เป็นรัฐวิสาหกิจของประเทศเยอรมนี มีสำนักงานใหญ่ตั้งอยู่ที่กรุงเบอร์ลิน เป็นบริษัทเดินรถไฟรายใหญ่อันดับสองของโลกและอันดับหนึ่งของยุโรป โดยมีผู้โดยสารกว่าสองพันล้านเที่ยวคนต่อปี
ด็อยท์เชอบานเปิดใช้งานในปี ค.ศ. 1994 จากรัฐวิสาหกิจเดิม ได้แก่ ด็อยท์เชอบุนเดิสบานของเยอรมนีตะวันตกและด็อยท์เชอไรชส์บานของเยอรมนีตะวันออก
อีเซเอ 1

อีเซเอ 1 เป็นรถไฟความเร็วสูงรุ่นแรกของประเทศเยอรมนี และเป็นหนึ่งในตระกูลอีเซเอ ความเร็วสูงสุด โดยเปิดให้บริการตั้งแต่ ค.ศ. 1991 และเพิ่มขึ้นเป็น ในปี ค.ศ. 1995 และลดเหลือเพียง อีกครั้ง โดยมีเพียงสายเนือร์นแบร์ค–มิวนิก สายเดียว ที่ใช้ความเร็ว .
รถไฟมีจำนวนทั้งหมด 14 คัน โดยเป็นคันที่ใช้ขับ 2 คัน และอีก 12 คัน เป็นรถโดยสาร
การขนส่งระบบรางในประเทศเยอรมนี

ในปี ค.ศ. 2005 เยอรมนีมีโครงข่ายรถไฟรวมทั้งสิ้นกว่า 41,315 กิโลเมตร โดยมีระยะทางที่ติดตั้งจ่ายไฟฟ้า 19,857 กิโลเมตร
ภาพรวม.
ด็อยท์เชอบานและบริษัทรถไฟเอกชนกว่า 1500 แห่ง มีรถไฟรวม 23,496 คัน
ใน ค.ศ. 2006 มีผู้โดยสารรวม 119,968,000 คนในทางไกล และ 2,091,828,000 คนในทางสั้น
หมายเหตุ.
<templatestyles src="Reflist/styles.css" />
สาวมาด เมกะแดนซ์

สาวมาด เมกะแดนซ์ (ชื่อที่ใช้ในวงการในอดีต: สาวมาด โตเมกะแด๊นซ์) หรือชื่อจริง สุรดา ชมวงค์ (ชื่อเล่น: มาด) เกิดวันที่ 28 มิถุนายน พ.ศ. 2518 ที่อำเภอหนองบัวลำภู จังหวัดอุดรธานี เป็นนักร้องลูกทุ่งชื่อดังค่ายท็อปไลน์ ไดมอนด์ เธอมีผลงานเพลงโด่งดังไม่ว่าจะเป็นเพลงศรีทนได้, สาวลาดพร้าว และโด่งดังกับเพลงดาวมหาลัย ในปี 2551
ผลงานเพลงดัง.
เดอะสตาร์ของแม่
สาวลาดพร้าว
รักคนแก่ 
ดาวมหาลัย
ชมรมสาวผัวเผลอ
เซียร์รา บ็อกเกสส์

เซียร์รา บ็อกเกสส์  เป็นนักร้อง นักแสดงละครเพลงชาวอเมริกัน
เกิดและเติบโตที่เดนเวอร์ รัฐโคโลราโด เริ่มมีผลงานจากการรับบทนางเงือก แอเรียล ในละครเพลงปี 2007 ที่ดัดแปลงจากภาพยนตร์ "The Little Mermaid" (1989) ของดิสนีย์ เริ่มมีชื่อเสียงจากบท คริสติน ดาเอ ในละครเพลงเวสต์เอนด์ "เดอะแฟนธอมออฟดิโอเปรา" ของแอนดรูว์ ลอยด์ เวบเบอร์ และภาคต่อ "เลิฟเนเวอร์ดายส์" (2010-2011) คู่กับรามิน คาริมโบ นักแสดงชาวอิหร่าน และยังได้รับบทนำในการแสดงรอบพิเศษ ฉลองครบรอบ 25 ปีของเดอะแฟนธอมออฟดิโอเปรา ซึ่งมีการถ่ายทอดสด และจำหน่ายเป็นแผ่นดีวีดี นอกจากนี้เธอยังรับบทเป็น ฟองทีน ในละครเพลง "เลมีเซราบล์" ฉบับเวสต์เอนด์
ฟุตบอลโลกเยาวชนอายุไม่เกิน 17 ปี 1997

การแข่งขันฟุตบอลโลกเยาวชนอายุไม่เกิน 17 ปี 1997, เริ่มทำการแข่งขันตั้งแต่ 4 ถึง 21 กันยายน ค.ศ. 1997 นับเป็นการแข่งขันฟุตบอลโลกเยาวชนอายุไม่เกิน 17 ปี ครั้งที่ 7 จัดขึ้นใน 4 เมือง ของประเทศอียิปต์ ได้แก่ ไคโร, อิสเมอิลีอา, อะเล็กซานเดรีย, และ พอร์ตซาอิด. โดยผู้ที่เข้าร่วมการแข่งขัน ต้องเกิดหลังจากวันที่ 1 มกราคม ค.ศ. 1980.
รอบแรก.
กลุ่ม A.
<br>
กลุ่ม D.
<br>
----#เปลี่ยนทาง
กลุ่มอาการหายใจลำบากในทารกแรกเกิด

กลุ่มอาการหายใจลำบากในทารกแรกเกิด  เป็นกลุ่มอาการอย่างหนึ่งที่เกิดกับทารกคลอดก่อนกำหนด เกิดจากการที่โครงสร้างปอดยังพัฒนาไม่สมบูรณ์ และยังไม่ทันสร้างสารสร้างแรงตึงผิว (surfactant) ขึ้นในถุงลม นอกจากนี้ยังอาจเกิดจากโรคทางพันธุกรรมที่ทำให้ร่างกายของทารกไม่สามารถสร้างสารเหล่านี้ได้เช่นกัน ทารกแรกเกิด 1% จะป่วยด้วยภาวะนี้ และยังเป็นสาเหตุการเสียชีวิตอันดับต้นๆ ของทารกคลอดก่อนกำหนด ทารกที่มีอายุครรภ์มากขึ้นจะพบเป็นภาวะนี้น้อยลง โดยทารกที่คลอดที่อายุครรภ์ 26-28 สัปดาห์ พบมีภาวะนี้ประมาณ 50% และทารกที่คลอดที่อายุครรภ์ 30-31 สัปดาห์ พบประมาณ 25% และยังพบบ่อยกว่าในทารกที่คลอดจากมารดาที่เป็นเบาหวาน และในทารกแฝดคนที่คลอดตามมาทีหลัง
อนุพรหม

อนุพรหม ชื่อวิทยาศาสตร์: "Craibella phuyensis" เป็นไม้ยืนต้นในวงศ์ Annonaceae ไม่ผลัดใบ ใบเดี่ยว ดอกแยกเพศ แต่ไม่แยกต้น กลีบดอก 6 กลีบ เรียงเป็นสองชั้น ชั้นในหนามาก และเชื่อมกันกลมคล้ายผล ผลเดี่ยว กลมรี สุกแล้วเป็นสีดำ ออกดอกช่วงธันวาคม – กุมภาพันธ์ ผลแก่เดือนกรกฎาคม พบครั้งแรกในประเทศไทยที่หมู่บ้านพุเย ตำบลชะแล อำเภอทองผาภูมิ จังหวัดกาญจนบุรี โดย ดร. ปิยะ เฉลิมกลิ่นและคณะ เมื่อ 15 ธันวาคม พ.ศ. 2542 ชื่อสปีชีส์ตั้งเป็นเกียรติแก่หมู่บ้านพุเย สถานที่ค้นพบ
ผักบุ้งขัน

ผักบุ้งขัน ชื่อวิทยาศาสตร์: "Ipomoea asarifolia" เป็นไม้เลื้อยในวงศ์ Convolvulaceae เลื้อยทอดไปตามพื้นดิน ลำต้นสีม่วงอมเขียวแตกรากตามข้อ ใบเดี่ยว มียางสีขาว ดอกเดี่ยวกลีบเลี้ยงสีเขียวปลายแหลม กลีบดอกสีม่วงเชื่อมกันเป็นหลอด ปลายไม่แยก ผลเดี่ยวกลม เป็นผลแห้งแก่แล้วแตก เมล็ดข้างในสีน้ำตาล ใช้เป็นไม้ประดับ
ถั่วด้วง

ถั่วด้วง ชื่อวิทยาศาสตร์: "Stachys sieboldii" เป็นพืชในวงศ์ Lamiaceae เป็นไม้ล้มลุกอายุยืน ลำต้นตั้งตรง มีไหลใต้ดิน หัวเกิดจากการสะสมอาหารในส่วนปลายของไหล มีรอยคอดในส่วนข้อมองเห็นเป็นปล้องกลมต่อเนื่องกัน สีขาว ลำต้นรูปสี่เหลี่ยม ขอบใบเป็นซี่ทู่ๆ มีขนหยาบปกคลุมผิวใบทั้งสองด้าน ดอกสีชมพู สีม่วงหรือสีขาว ผลเป็นผลแบบเคี้ยวมัน เกิดหัวและไหลหลังปลูก 5-7 เดือน 
ถั่วด้วงเป็นพืชพื้นเมืองของจีน มีปลูกในจีน ญี่ปุ่น ก่อนจะนำไปปลูกในฝรั่งเศส มาเลเซีย หัวรับประทานได้ทั้งสดและทอด ในญี่ปุ่นเป็นอาหารพิเศษในโอกาสขึ้นปีใหม่ ในจีนและญี่ปุ่นนิยมดองก่อนรับประทาน
ฟุตบอลโลกเยาวชนอายุไม่เกิน 17 ปี 1999

การแข่งขันฟุตบอลโลกเยาวชนอายุไม่เกิน 17 ปี 1999, ริ่มทำการแข่งขันตั้งแต่ 10 ถึง 27 พฤศจิกายน ค.ศ. 1999 นับเป็นการแข่งขันฟุตบอลโลกเยาวชนอายุไม่เกิน 17 ปี ครั้งที่ 8 จัดขึ้นใน4เมืองของประเทศนิวซีแลนด์ ได้แก่ Auckland, Christchurch, Napier, และ Dunedin โดยผู้ที่เข้าร่วมการแข่งขัน ต้องเกิดหลังจากวันที่ 1 มกราคม ค.ศ. 1982.
สนามแข่งขัน.
กรุงเวลลิงตัน ซึ่งเป็นเมืองหลวง ไม่ได้รับคัดเลือกให้เป็นเจ้าภาพเนื่องจาก Athletic Park ไม่ได้รับรองมาตรฐานจากฟีฟ่า ให้ใช้เป็นสนามแข่งขัน.
รอบคัดเลือก.
 ออสเตรเลีย เตะรอบคัดเลือกนัดที่ 2 กับ  บาห์เรน อันดับที่ 3 จากฟุตบอลเยาวชนอายุไม่เกิน 17 ปี ชิงแชมป์เอเชีย 1998, 
<templatestyles src="Refbegin/styles.css" />
1.<templatestyles src="การอ้างอิง/styles.css"/>^ Teams that made their debut.
รอบแรก.
กลุ่ม A.
<br>
กลุ่ม B.
<br>
กลุ่ม C.
<br>
กลุ่ม D.
<br>
เมาริ วัลโตเน็น

เมาริ วัลโตเน็น  เป็นนักดาราศาสตร์ชาวฟินแลนด์และศาสตราจารย์ที่มหาวิทยาลัยตุรกุ ผลงานที่น่าสนใจของเขาประกอบด้วยดาราจักรกัมมันต์, จักรวาลวิทยา และปัญหาสามวัตถุ
วัลโตเน็นสำเร็จการศึกษาระดับปริญญาเอกจากมหาวิทยาลัยเคมบริดจ์ใน ค.ศ. 1975 เขาทำหน้าที่เป็นผู้อำนวยการหอดูดาวทัวร์ลาตั้งแต่ ค.ศ. 1980 ถึง 2002 และกลับมาดำรงตำแหน่งนี้อีกครั้งใน ค.ศ. 2007
ใน ค.ศ. 2008 วัลโตเน็นได้นำทีมวิจัยซึ่งได้ถกเถียงกันว่าความล่าช้าในการระเบิดออกเป็นระยะจากนิวเคลียสของดาราจักรกัมมันต์โอเจ 287 ได้ยืนยันถึงทฤษฎีสัมพัทธภาพทั่วไปของไอน์สไตน์
มาสเมกเคเลน

<ns>0</ns>
 <revision>
 <timestamp>2014-02-28T22:55:58Z</timestamp>
 <contributor>
 <username>Potapt</username>
 </contributor>
 <comment>Potapt ย้ายหน้า มาสเมกเคเลน ไปยัง มาสเมเคอเลิน</comment>
 <origin>5357355</origin>
 <model>wikitext</model>
 <format>text/x-wiki</format>
พระอาจารย์สุดใจ ทนฺตมโน

พระอธิการสุดใจ ทนฺตมโน เป็นพระภิกษุฝ่ายธรรมยุติกนิกาย สายพระป่าในประเทศไทย อดีตเจ้าอาวาสวัดป่าบ้านตาด จังหวัดอุดรธานี
ประวัติ.
พระอธิการสุดใจ ทนฺตมโน เดิมชื่อ นายสุดใจ เชาว์สมุทร เกิดวันที่ 14 ตุลาคม 2487 ตำบลท้ายบ้าน อำเภอเมืองสมุทรปราการ จังหวัดสมุทรปราการ บิดาชื่อ นายวิง มารดาชื่อ นางปุ่น เชาว์สมุทร ได้อุปสมบทเป็นพระภิกษุ ณ พัทธสีมาอุโบสถวัดอโศการาม ตำบลท้ายบ้าน อำเภอเมืองสมุทรปราการ จังหวัดสมุทรปราการ เมื่อวันที่ 25 มีนาคม พ.ศ. 2516 โดยมีพระเทพโมลี (สำรอง คุณวุฑฺโฒ) เป็นพระอุปัชฌาย์ พระญาณวิศิษฏ์ (ทอง จนฺทสิริ) เป็นพระกรรมวาจาจารย์ พระครูนันทปัญญาคุณ(ปิ่น ตนฺติธมโม) เป็นพระอนุสาวนาจารย์ ได้รับฉายานามว่า "ทนฺตมโน"
ธรรมะโอวาท.
พอบวชเริ่มภาวนา ใจได้รับความสุขสงบเย็นแบบที่ไม่เคยเป็นมาก่อน นึกย้อนถามตัวเองว่า ถ้าเรานั่งอยู่มีคนเดินมาด่าเรา เราจะโกรธมั๊ย คนทั่วไปที่ไม่รับการฝึกอบรมจิตใจมา ย่อมมีความโกรธเป็นธรรมดา แต่คนที่ได้รับการฝึกฝนมาจะไม่โกรธกลับสงสารว่า...เค้าไม่เคยเจอความสุขที่แท้จริง เค้าน่าสงสาร ถ้าเรารักตัวเอง เราจะไม่ส่งจิตออกไปให้ใจโกรธ แต่จะมีสติรักษาจิตให้มีความสุข สงบเย็น...
ตำแหน่งทางคณะสงฆ์.
ได้รับการแต่งตั้งเป็นเจ้าอาวาสวัดป่าบ้านตาด ต่อจากพระธรรมวิสุทธิมงคล (บัว ญาณสมฺปนฺโน) ที่มรณภาพลงเมื่อวันที่ 30 มกราคม พ.ศ. 2554
มรณภาพ.
พระอธิการสุดใจมรณภาพจากเหตุการณ์ไฟไหม้กุฏิวัดป่าบ้านตาดโดยไม่ทราบสาเหตุ เมื่อวันที่ 22 พฤษภาคม พ.ศ. 2563 สิริอายุได้ 76 ปี 47 พรรษา
บาเยเดลาปัสกัว

บาเยเดลาปัสกัว  เป็นหมู่บ้านและเมืองในรัฐกวาริโก ทางตอนกลางของประเทศเวเนซุเอลา เศรษฐกิจของเมืองคือการเกษตรและการทำปศุสัตว์ มักได้รับการกล่าวถึงว่า "La Princesa del Llano" (Princess of the Plains, ราชินีแห่งที่ราบ) เมืองมีประชากร 182,000 คน (ค.ศ. 2011)
อินเตอร์ซิตี-เอ็กซ์เพรส

อินเตอร์ซิตี-เอ็กซ์เพรส  หรือ อีเซเอ  เป็นชื่อของรถไฟความเร็วสูงที่มีชื่อเสียงในประเทศเยอรมนีและยุโรปตะวันตก ทำรายได้สูงสุดในกลุ่มของด็อยท์เชอบาน โดยรู้จักกันกว้างขวางที่สุดในเยอรมนี
ปัจจุบัน อีเซเอมีรถไฟฟ้าทั้งหมด 259 ขบวน ในรูปแบบที่แตกต่างกัน 5 รุ่น ได้แก่ อีเซเอ 1 (ปรับใช้งานใน ค.ศ. 1991), อีเซเอ 2 (ค.ศ. 1996), อีเซเอ ที (ค.ศ. 1999), อีเซเอ 3 (ค.ศ. 1999) และอีเซเอ ทีดี (ค.ศ. 2001–2003 กลับมาให้บริการอีกครั้งใน ค.ศ. 2007) โดยอีซีเอ 3 มีรุ่นย่อยมากที่สุด ผลิตโดยการขนส่งบอมบาร์ดิเออร์และซีเมนส์
นอกจากในเยอรมนีแล้ว อีเซเอยังให้บริการในประเทศใกล้เคียงอีกด้วย เช่น อีเซเอ 1 วิ่งไปถึงเมืองบาเซิลและซูริก ประเทศสวิตเซอร์แลนด์ กับอีเซเอ 3 วิ่งไปถึงเมืองลีแยฌและบรัสเซลส์ ประเทศเบลเยียม และวิ่งไปไกลถึงกรุงอัมสเตอร์ดัม ประเทศเนเธอร์แลนด์ ในวันที่ 10 มิถุนายน ค.ศ. 2007 ทางรถไฟความเร็วสูงสายใหม่ระหว่างปารีส–แฟรงก์เฟิร์ต–ชตุทท์การ์ทได้เปิดใช้งาน ร่วมกับอีเซเอและเตเฌเว และในอนาคต อีเซเออาจให้บริการรถไฟลอดใต้อุโมงค์ช่องแคบอังกฤษไปถึงกรุงลอนดอน สหราชอาณาจักร
รายละเอียด.
อีเซเอ 1.
อีเซเอ 1 เป็นรถไฟความเร็วสูงรุ่นแรกของประเทศเยอรมนี และเป็นหนึ่งในตระกูลอีเซเอ ความเร็วสูงสุด โดยเปิดให้บริการตั้งแต่ ค.ศ. 1991 และเพิ่มขึ้นเป็น ในปี ค.ศ. 1995 และลดเหลือเพียง อีกครั้ง โดยมีเพียงสายเนือร์นแบร์ก-มิวนิก สายเดียว ที่ใช้ความเร็ว .
รถไฟมีจำนวนทั้งหมด 14 คัน โดยเป็นคันที่ใช้ขับ 2 คัน และอีก 12 คัน เป็นรถโดยสาร
อีเซเอ 2.
อีเซเอ 2 เป็นรถไฟความเร็วสูงรุ่นที่ 2 ของประเทศเยอรมนี เริ่มใช้งานตั้งแต่ ค.ศ. 1995 มีความคล้ายคลึงกับอีเซเอ 1 ต่างกันที่อีเซเอ 2 จะมีความยาวขบวนรถเป็นครึ่งหนึ่งของอีเซเอ 1 นั่นเอง
อีเซเอ 3.
อีเซเอ 3 เป็นรถไฟความเร็วสูงของด็อยท์เชอบาน ประเทศเยอรมนี แบ่งเป็น 2 รุ่น คือรุ่น 403 และรุ่น 406 ซึ่งรู้จักกันในชื่อ อีเซเอ 3 และ อีเซเอ 3เอ็ม ตามลำดับ ผลิตโดยซีเมนส์
อีเซเอ ที.
ด็อยท์เชอบาน รุ่น 411 และ 415 ที่ใช้งานในรถไฟ อีเซเอ ที เป็นรถไฟความเร็วสูงของด็อยท์เชอบาน ประเทศเยอรมนี มีความเร็วสูงสุด มีรูปร่างคล้ายคลึงกับอีเซเอ 3 แต่ต่างกันที่ขอบหน้าต่างหน้าของอีเซเอ ที จะเรียวยาวกว่า และนอกจากนั้น อีเซเอ ที ยังเป็นรถไฟความเร็วสูงรุ่นแรกของเยอรมนี ที่สามารถเอียงเวลาเข้าโค้งได้
อีเซเอ ทีดี.
อีเซเอ ทีดี เป็นรถไฟความเร็วสูงรุ่นที่ 5 ของด็อยท์เชอบาน เริ่มใช้งานในปี ค.ศ. 2001 มีความคล้ายคลึงกับอีเซเอ ที คือ เป็นรถไฟที่สามารถเอียงได้ เพียงแต่ว่าอีเซเอ ทีดี เป็นรถดีเซลราง รถไฟผลิตโดยบริษัทบอมบาร์ดิเออร์และซีเมนส์
สถิติการใช้งาน.
ตั้งแต่เดือนกรกฎาคม ค.ศ. 1991–2006 อีเซเอ มีผู้โดยสารรวมกว่า 550 ล้านคน
หมายเหตุ.
<templatestyles src="Reflist/styles.css" />
พ็อกเก็ตมอนสเตอร์ (อนิเมะปี พ.ศ. 2540 - พ.ศ. 2545)

โปเกมอน หรือ พ็อกเก็ตมอนสเตอร์ (; โรมาจิ: "Poketto Monsutā") เป็นภาพยนตร์อนิเมะที่มีพื้นฐานจากวิดีโอเกมซีรีส์โปเกมอนลำดับที่ 1 ออกอากาศครั้งแรกในประเทศญี่ปุ่นเมื่อวันที่ 1 เมษายน ค.ศ. 1997 จนถึง 14 พฤศจิกายน ค.ศ. 2002 มีจำนวนตอนที่ออกอากาศทั้งหมด 276 ตอน
ภาพรวม.
โปเกมอน เป็นซีรีส์เริ่มต้นที่นำมาจากเกม โปเกมอน เรด และ กรีน และ โปเกมอน โกลด์ และ ซิลเวอร์ โดยเป็นซีรีส์ที่พูดถึงการเดินทางของพวกซาโตชิในเขตคันโต, หมู่เกาะออเรนจ์ และเขตโจโต โดยซาโตชิได้มีผู้ร่วมเดินทางคือคาสึมิ, ทาเคชิ และเค็นจิ ซึ่งในระหว่างการเดินทางนั้นพวกซาโตชิต้องต่อสู้กับแก๊งที่มีอิทธิพลประจำเขต คือ แก๊งร็อคเก็ต
ในซีรีส์นี้ จะมีการจุดเปลี่ยนตรงที่ทาเคชิจะไม่ไปผจญภัยในหมู่เกาะออเร้นจ์กับพวกซาโตชิ โดยจะมีเค็นจิที่เข้าร่วมเดินทางกับพวกซาโตชิแทนทาเคชิ แต่ก็จะกลับเป็นเหมือนเดิมหลังจากจบการผจญภัยในหมู่เกาะออเร้นจ์
รายชื่อตอน.
บททองและเงิน.
หมายเหตุ
การออกอากาศ.
พ็อกเก็ตมอนสเตอร์ ออกอากาศครั้งแรกเมื่อวันที่ 1 เมษายน ค.ศ. 1997 ออกอากาศทุกวันอังคารเวลา 18:30 น. - 19:00 น. ทางสถานีโทรทัศน์ทีวีโตเกียว ทว่าหลังจากเหตุการณ์ตอนที่ 39 ทำให้ถูกยุติออกอากาศเป็นเวลา 4 เดือน อย่างไรก็ตามได้กลับมาออกอากาศอีกครั้งเมื่อวันที่ 16 เมษายน ค.ศ 1998 โดยได้ย้ายวันเวลาออกอากาศเป็นทุกวันพฤหัสบดีเวลา 19:00 น. - 19:30 น.
ในส่วนประเทศไทยเคยออกอากาศทางสถานีโทรทัศน์ช่อง 9 ในรายการช่อง 9 การ์ตูน เมื่อวันที่ 5 มกราคม พ.ศ. 2545 และออกอากาศแบ่งเป็นช่วงๆ นอกจากนี้ได้วางจำหน่ายในรูปแบบวีซีดีโดย ทีไอจีเอ เมื่อช่วงปี พ.ศ. 2546 โดยใช้เสียงพากย์ที่ออกอากาศทางช่อง 9 มาวางจำหน่าย แต่วางจำหน่ายเพียง 26 แผ่น 52 ตอน อย่างไรก็ตามเมื่อปี พ.ศ. 2549 บริษัทไรท์บียอนด์ได้ซื้อลิขสิทธิ์โปเกมอนในการวางจำหน่ายรูปแบบวีซีดีและดีวีดี ซึ่งได้นำนักพากย์ที่เคยพากย์ช่อง 9 บางส่วน มาพากย์ใหม่จนจบเรื่อง ต่อมาได้เปลี่ยนลิขสิทธิ์เป็น ทรู ดิจิตอล คอนเทนท์ แอนด์ มีเดีย และได้พากย์เสียงใหม่ลงทางช่องยูทูป POPS Kids Thailand ลงสัปดาห์ละสองตอนทุกวันพุธและวันเสาร์ มีจำนวนตอนทั้งหมด 151 ตอน แต่ว่าตอนที่ 96, 98, 99, 113, 142 ไม่ได้มีการเผยแพร่ อย่างก็ตามเมื่อปี พ.ศ. 2565 ได้มีการย้ายลงทางแชนแนล POPS Anime Thailand แทน
เพลงประกอบ.
ในไทย.
ทางช่อง 9 การ์ตูน ได้นำทำนองของเพลงปิดลำดับที่ 4 คือ ; โรมาจิ: "Pokémon Ondo" มาใช้กับเพลง ปาร์ตี้การ์ตูน 9 (โดยที่ไม่ได้ใช้เป็นเพลงประกอบการ์ตูนเรื่องโปเกมอน) รวมอยู่ในอัลบั้ม เพลงฮิตการ์ตูน 9 ชุด ปาร์ตี้การ์ตูนดัง Vol.2 และดิจิมอน เทมเมอร์ส
วอลเลย์บอลชายในโอลิมปิกฤดูร้อน 2012

วอลเลย์บอลชายในโอลิมปิกฤดูร้อน 2012 เป็นการแข่งขันกีฬาวอลเลย์บอลในร่ม ประเภททีมชาย ในการแข่งขันกีฬาโอลิมปิกฤดูร้อน 2012 ณ กรุงลอนดอน สหราชอาณาจักร มีจำนวนชาติที่เข้าแข่งขันทั้งสิ้น 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันครั้งที่ 13 ของกีฬาวอลเลย์บอลในโอลิมปิกฤดูร้อน นับตั้งแต่ปี ค.ศ. 1964 จัดการแข่งขันระหว่างวันที่ 29 กรกฎาคม ถึง 12 สิงหาคม ค.ศ. 2012 ที่อีเลส คอร์ต เอ็กฮิตบิชั่น เซนเตอร์ โดยวอลเลย์บอลชายทีมชาติรัสเซีย สามารถคว้าเหรียญทองไปครองได้เป็นสมัยแรก
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
พ็อกเก็ตมอนสเตอร์ เบสต์วิช

โปเกมอน เบสต์วิช (; โรมาจิ: "Pocket Monsters Best Wishes!") เป็นภาพยนตร์อนิเมะซีรีส์โปเกมอนลำดับที่ 4 เป็นภาคต่อจาก พ็อกเก็ตมอนสเตอร์ ไดมอนด์ & เพิร์ล ออกอากาศครั้งแรกในประเทศญี่ปุ่นเมื่อวันที่ 23 กันยายน ค.ศ. 2010 และจบชุดลงไปเมื่อวันที่ 10 ตุลาคม ค.ศ. 2013 รวมจำนวนตอนที่ออกอากาศเป็น 144 ตอน ภาคนี้ได้มีการแบ่งออกเป็น 4 ซีซั่นย่อย ๆ คือ
จุดสำคัญ.
โปเกมอน เบสวิช เป็นซีรีส์ที่นำมาจากเกม โปเกมอน แบล็ค และ ไวท์ โดยเป็นซีรีส์ที่พูดถึงการเดินทางของพวกซาโตชิในเขตอิชชู โดยภาคได้ปรับเปลี่ยนใหม่หมดทั้งชุดตัวละครต่างๆและเพื่อนร่วมเดินทางของซาโตชิซึ่งนั่นก็คือเด็นโตะและไอริส
ในซีรีส์นี้ แก๊งร็อคเก็ตจะมีความเปลี่ยนแปลงใหม่คือได้ใส่ชุดทางการในช่วงแรกๆของเรื่อง และยังได้รับมอบหมายภารกิจต่างๆ แถมยังมาที่ภูมิภาคนี้โดยที่ไม่นำโปเกมอนติดตัวมาด้วย แต่ที่แปลกที่สุดคือแก๊งร็อคเก็ตในซีรีส์นี้มีทั้งความเก่งในโปเกมอนแบทเทิลและเฉลียวฉลาดในการวางแผนมากๆ แถมยังได้รับการสนับสนุนทางยุทโธปกรณ์ที่เพียบพร้อม ต่างจากแก๊งร็อคเก็ตในซีรีส์ก่อนๆอย่างสิ้นเชิง
ในซีซั่น 2 ซาโตชิได้พบกับฮิคาริในการแข่งโปเกมอน เวิลด์ทัวร์นาเมนท์ จูเนียร์คัพ ในเขตอิชชูตะวันออก โดยผู้ที่ชนะเลิศในการแข่งนี้จะได้แบทเทิลกับแชมเปี้ยนอาเดคุ และเพิ่มช่วงเนื้อหาเพิ่มเติมอย่างการปรากฏตัวของ N และแก๊งพลาสม่ากลุ่มองค์กรที่มีอิทธิพลในเขตอิชชูกับเดินทางไปยังหมู่เกาะเดโคโลลา
รายชื่อตอนในโปเกมอน เบสวิช.
ช่วงที่ 2 (ซีซั่น 2).
หมายเหตุ
ร้องโดย มัตสึโมโตะ ริกะ
ร้องโดย มัตสึโมโตะ ริกะ
ร้องโดย มัตสึโมโตะ ริกะ
ร้องโดย ไดสุเกะ
 ร้องโดย วิชเวช เอื้ออำพน
ร้องโดย โอคุอิ อาคิ
ร้องโดย ทาเคชิ สึรุโนะ
ร้องโดย โปเกมอน BW กัชโชดัน (โอคุอิ อากิ, เอซาคิ โทชิโกะ, อาคิโยชิ ฟุมิเอะ)
ร้องโดย โมะโมะอิโระโคลเวอร์ Z
ร้องโดย ชิริสึเอบิสึจูงาคุ
ร้องโดย ชิริสึเอบิสึจูงาคุ
 ร้องโดย ภรณ์ภัสสร ชัยอนันต์นิธิ
การออกอากาศ.
พ็อกเก็ตมอนสเตอร์ เบสวิช ออกอากาศทุกวันพฤหัสบดี เวลา 19:00 น. - 19:30 น. ออกอากาศเมื่อวันที่ 23 กันยายน ค.ศ. 2010 ถึงวันที่ 10 ตุลาคม ค.ศ. 2013 ทางสถานีโทรทัศน์ทีวีโตเกียว
ในส่วนประเทศไทยได้มีการนำโปเกมอน เบสวิช มาออกอากาศทั้ง 3 ครั้งด้วยกัน โดยครั้งแรกออกอากาศทางสถานีโทรทัศน์โมเดิร์นไนน์ เมื่อวันที่ 29 กรกฎาคม 2555 ถึงวันที่ 26 มกราคม 2556 โดยใช้ชื่อว่า โปเกมอน เบสวิชเชส แต่ออกอากาศเพียง 52 ตอน ครั้งที่สองได้ออกอากาศทางช่องทรูสปาร์กและได้เปลี่ยนชื่อใหม่เป็น โปเกมอน แบล็คแอนด์ไวท์ เมื่อวันที่ 20 ตุลาคม 2557 เวลา 17.00 น. ทุกวันจันทร์ - ศุกร์ และออกอากาศซ้ำอีกครั้งทางช่องทรูโฟร์ยู เมื่อวันที่ 5 พฤศจิกายน 2557 ทุกวันพุธ - ศุกร์ เวลา 16.30 น. ต่อมาได้ออกอากาศทางการ์ตูนคลับแชนเนล นอกจากนี้ยังออกอากาศทางช่องดิสนีย์เอ็กซ์ดี, ดิสนีย์แชนแนลอีกด้วย ซึ่งการออกอากาศครั้งใหม่ผู้ถือลิขสิทธิ์คือทรู คอนเทนต์ แอนด์ มีเดีย นอกจากนี้ยังได้ถูกผลิตในรูปแบบ วีซีดีและดีวีดีโดย ไรท์บียอนด์
อีเซเอ ที

ด็อยท์เชอบาน รุ่น 411 และ 415 ที่ใช้งานในรถไฟ อีเซเอ ที เป็นรถไฟความเร็วสูงของด็อยท์เชอบาน ประเทศเยอรมนี มีความเร็วสูงสุด มีรูปร่างคล้ายคลึงกับอีเซเอ 3 แต่ต่างกันที่ขอบหน้าต่างหน้าของอีเซเอ ที จะเรียวยาวกว่า และนอกจากนั้น อีเซเอ ที ยังเป็นรถไฟความเร็วสูงรุ่นแรกของเยอรมนี ที่สามารถเอียงเวลาเข้าโค้งได้ซึ่งice t ice td คือรถไฟรุ่นเดียวกัน
ดูเพิ่ม.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
รายชื่อตัวละครในโปเกมอนฉบับอนิเมะ

นี่คือรายชื่อตัวละครในโปเกมอนฉบับอนิเมะ ทั้งนี้เป็นการรวบรวมรายชื่อตัวละครตั้งแต่อนิเมะภาคแรก พ็อกเก็ตมอนสเตอร์ จนถึงอนิเมะชุดที่ 7 พ็อกเก็ตมอนสเตอร์ (อนิเมะ พ.ศ. 2562) เท่านั้น
ในส่วนตัวละครที่ปรากฏในผลงานอื่นๆ ดูเพิ่มเติมที่บทความอื่นๆ ตั้งแต่รายการอนิเมะพิเศษประจำปี พ.ศ. 2556 พ็อกเก็ตมอนสเตอร์ THE ORIGIN, ตัวละครที่ปรากฏในอนิเมะชุดที่ 8 ที่ออกอากาศตั้งแต่ปี พ.ศ. 2566 พ็อกเก็ตมอนสเตอร์ (อนิเมะ พ.ศ. 2566) และตัวละครรับเชิญจากภาพยนตร์แต่ละภาคไปที่บทความของภาพยนตร์เรื่องนั้น ส่วนตัวละครที่เป็นโปเกมอน ดูเพิ่มเติมที่บทความ รายชื่อโปเกมอน และ สำหรับตัวละครที่ปรากฏในเวอร์ชันเกมของโปเกมอน ดูเพิ่มเติมที่บทความ รายชื่อตัวละครในโปเกมอน
 โปเกมอนเทรนเนอร์, ผู้ชนะเลิศ Orange League, อดีตโปเกมอนโคออดิเนเตอร์, ผู้พิชิตแบทเทิลฟรอนเทียร์, อดีตนักเรียนของโรงเรียนโปเกมอน, สมาชิกมูลนิธิเอเธอร์ หน่วยอัลตร้าการ์เดี้ยนส์, ผู้ชนะเลิศอโลลาลีก, แชมเปี้ยนเขตอโลลา, รีเสิร์ชเฟลโล, ผู้เข้าร่วมการแข่งขันโปเกมอนเวิร์ลแชมเปี้ยนชิพส์, ผู้ชนะเลิศโปเกมอนเวิร์ลแชมเปี้ยนชิพส์
 ยิมลีดเดอร์แห่งฮานาดะซิตี้
 อดีตยิมลีดเดอร์แห่งนิบิซิตี้, โปเกมอนบรีดเดอร์, อดีตโปเกมอนโคออดิเนเตอร์, โปเกมอนด็อกเตอร์ฝึกหัด
 โปเกมอนวอชเชอร์, ผู้ช่วยนักวิจัย
;มุซาชิ (ムサシ)
 สมาชิกแก๊ง, อดีตยิมลีดเดอร์แห่งโทคิวะซิตี้, โปเกมอนโคออดิเนเตอร์, โปเกมอนเพอร์ฟอเมอร์, อดีตสมาชิกมูลนิธิเอเธอร์
;โคจิโร่ (コジロウ)
 สมาชิกแก๊ง, อดีตยิมลีดเดอร์แห่งโทคิวะซิตี้, อดีตสมาชิกมูลนิธิเอเธอร์
;เนียส (ニャース)
 โปเกมอนหลักของสมาชิกแก๊ง
 โปเกมอนโคออดิเนเตอร์
 ผู้ที่จะเป็นโปเกมอนเทรนเนอร์ในอนาคต
 โปเกมอนโคออดิเนเตอร์
 โปเกมอนเทรนเนอร์, แชมเปี้ยนเขตอิชชู, ผู้เข้าร่วมการแข่งขันโปเกมอนเวิร์ลแชมเปี้ยนชิพส์
 อดีตยิมลีดเดอร์แห่งซันโยอุซิตี้, โปเกมอนซอมเมอลิเยร์
 โปเกมอนเพอร์ฟอเมอร์, โปเกมอนโคออดิเนเตอร์
 ยิมลีดเดอร์แห่งเมียร์เร่ซิตี้
 เป็นผู้ที่จะเป็นเทรนเนอร์ในอนาคต
 นักเรียนของโรงเรียนโปเกมอน, สมาชิกมูลนิธิเอเธอร์ หน่วยอัลตร้าการ์เดี้ยนส์
 นักเรียนของโรงเรียนโปเกมอน, สมาชิกมูลนิธิเอเธอร์ หน่วยอัลตร้าการ์เดี้ยนส์
 นักเรียนของโรงเรียนโปเกมอน, สมาชิกมูลนิธิเอเธอร์ หน่วยอัลตร้าการ์เดี้ยนส์
 นักเรียนของโรงเรียนโปเกมอน, สมาชิกมูลนิธิเอเธอร์ หน่วยอัลตร้าการ์เดี้ยนส์
 นักเรียนของโรงเรียนโปเกมอน, สมาชิกมูลนิธิเอเธอร์ หน่วยอัลตร้าการ์เดี้ยนส์
 เป็นโรตอมที่อาศัยอยู่ในสมุดภาพโปเกมอน, สมาชิกมูลนิธิเอเธอร์ หน่วยอัลตร้าการ์เดี้ยนส์
 รีเสิร์ชเฟลโล, ผู้เข้าร่วมโปรเจกต์มิว
 โปเกมอนโคออดิเนเตอร์ฝึกหัด, รีเสิร์ชเฟลโล
 เป็นเทรนเนอร์, นักวิจัยโปเกมอนฝึกหัด, ผู้เข้าร่วมโปรเจกต์มิว 
 คู่แข่งหลักของฮารุกะ 
 คู่แข่งหลักของฮิคาริ
สะพานมิตรภาพ (ไทย–พม่า)

สะพานแม่น้ำเมย เป็นสะพานข้ามแม่น้ำเมย เชื่อมระหว่างตำบลแม่สอด อำเภอแม่สอด จังหวัดตาก กับรัฐกะเหรี่ยง ประเทศพม่า เป็นสะพานคอนกรีต 2 ช่องจราจร ยาว กว้าง สะพานนี้เป็นจุดเชื่อมสำคัญบนทางหลวงเอเชียสาย 1 ในทางหลวงสายเอเชีย
ทีนท็อป

ทีนท็อป  กลุ่มศิลปินบอยแบนด์ สัญชาติเกาหลี ปัจจุบันเหลือสมาชิก 4 คน ประกอบสมาชิก ชอนจี, นีเอล, ริกกี้ และชางโจ เป็นบอยแบนด์ภายใต้สังกัด TOP Media ที่ก่อตั้งขึ้นโดย แอนดี้ ลี (Andy Lee) แห่ง ชินฮวา (Shinhwa) ในปี 2010 พวกเขาได้ปล่อยอัลบั้มแรก Come into the World ในวันที่ 9 กรกฎาคม 2010 และเดบิวท์อย่างเป็นทางการในวันถัดมา ในรายการ MBC's Music Core โดยชื่อแฟนคลับคือ แองเจิ้ล (Angel) ก่อนหน้านั้นมีชื่อแฟนคลับอย่างไม่เป็นทางการคือ Andromeda.
วันที่ 9 กุมภาพันธ์ 2017 แอลโจ (L.Joe) ได้ออกแถลงอย่างเป็นทางการว่า เขาจะทำการยื่นฟ้องร้องค่ายเพลง T.O.P Media พร้อมทั้งทำการยกเลิกสัญญากับทางต้นสังกัด โดยเหตุผลที่ทำให้เขาฟ้องร้องต้นสังกัดก็คือ “เขาโดนขัดขวางในการทำกิจกรรมเดี่ยว” ทำให้เขายุติบทบาทในฐานะสมาชิก Teen Top
รายชื่ออัลบั้ม.
<templatestyles src="Col-begin/styles.css"/>
แหล่งข้อมูลอื่นๆ.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
การรถไฟสหพันธรัฐออสเตรีย

การรถไฟสหพันธรัฐออสเตรีย  หรือ เออเบเบ  เป็นองค์กรรถไฟแห่งชาติของประเทศออสเตรีย และยังดูแลในส่วนของรถไฟในประเทศลีชเทินชไตน์อีกด้วย การรถไฟสหพันธรัฐออสเตรีย ได้แบ่งการทำงานออกเป็นหลายแผนกด้วยกัน ปัจจุบัน การรถไฟสหพันธรัฐออสเตรีย อยู่ในระหว่างการพัฒนาโครงข่ายรถไฟประเทศ เช่น การสร้างสถานีรถไฟกลางในเมืองสำคัญ การสร้างอุโมงค์เพื่อเชื่อมไปยังอิตาลี เป็นต้น
สถิติ.
เรลเจต

เรลเจต เป็นรถไฟความเร็วสูงของประเทศออสเตรีย เปิดใช้งานประมาณ ค.ศ. 2008–2009 มีความเร็วสูงสุด ซึ่งเป็นรถไฟระหว่างประเทศ ขับเคลื่อนโดยใช้กระแสไฟฟ้าเช่นเดียวกันกับอีเซเอ และชินกันเซ็น
ในวันที่ 9 กุมภาพันธ์ ค.ศ. 2006 ซีเมนส์ ชนะการประกวดรถไฟ โดยสร้างรถไฟ 23 ขบวน โดยเป็น 7 คันต่อขบวน ในเดือนกันยายน ค.ศ. 2007 ซีเมนส์ได้ผลิตรถไฟเรลเจตเพิ่มอีก 44 คัน ค่าในการผลิตรวม 798 ล้านยูโรต่อรถไฟ 469 คัน
ไอวอนต์ยู, ไอนีดยู, ไอเลิฟยู

ไอวอนต์ยู, ไอนีดยู, ไอเลิฟยู  เป็นเพลงที่มีชื่อเสียงที่แต่งโดย Maurice Mysels และ Ira Kosloff เป็นเพลงที่รู้จักมากที่สุดในซิงเกิลเพรสลีย์ที่ 2 ที่วางจำหน่ายใน อาร์ซีเอ วางจำหน่ายในช่วงเดือนพฤษภาคม ค.ศ. 1956 กลายเป็นที่ 2 ที่ติดอันดับที่ 1 ของ country music charts และติดอันดับที่ 3 ของ Billboard Top 100 popular music singles chart
แอลจี จี2

แอลจี จี2  เป็นสมาร์ทโฟน ผลิตโดยแอลจี เปิดตัวครั้งแรกในเดือนสิงหาคม 2013 และวางขายช่วงเดือนกันยายน 2013 เป็นรุ่นที่ 2 ต่อจาก แอลจี ออปติมัส จี แต่อยู่ในตระกูลใหม่ ที่เรียกว่า G Series
แอลจี จี2 มีการปรับปรุงใหม่เกือบทั้งหมด โดยตัวเครื่องทำจากพลาสติก ขอบจอหนาเพียง 0.1 นิ้ว มีการย้ายปุ่ม Power/เพิ่มเสียง/ลดเสียง ไปไว้ด้านหลัง (Rear Key) และปรับปรุงในส่วนของซอฟต์แวร์ให้ดียิ่งขึ้น
มหาวิทยาลัยมาลายา

มหาวิทยาลัยมาลายา ((UM); อักษรยาวี: اونيۏرسيتي ملايا) เป็นมหาวิทยาลัยวิจัยของรัฐ และเป็นมหาวิทยาลัยที่เก่าแก่ที่สุดของประเทศมาเลเซีย ตั้งอยู่ที่กัวลาลัมเปอร์ ประเทศมาเลเซีย ก่อตั้งขึ้นตั้งแต่ปี พ.ศ. 2492 โดยปัจจุบันมีคณาจารย์จำนวน 2,613 คน และในปี ค.ศ. 2555 มหาวิทยาลัยได้แยกออกมาเป็นสถาบันอิสระจากกระทรวงอุดมศึกษาของมาเลเซีย และมีอันดับมหาวิทยาลัยโลกโดย QS World University Rankings ประจำปี ค.ศ. 2021 อยู่ในอันดับที่ 59 ของโลก
ประวัติ.
ประวัติของมหาวิทยาลัยมาลายานั้นเริ่มตั้งแต่ครั้งเป็นวิทยาลัยแพทยศาสตร์ และวิทยาลัยราฟเฟิลส์ ในสมัยเป็นอาณานิคมของประเทศอังกฤษ โดยในช่วงปี ค.ศ. 1900 มีการจัดตั้งโรงพยาบาลแพทย์แผนฝรั่งหลายแห่งในปีนังและสิงคโปร์ และเริ่มมีการเปิดโรงเรียนการแพทย์ในเวลาต่อมาเพื่อรองรับการขาดแคลนบุคลากรทางการแพทย์และการขยายตัวของประเทศจนพัฒนาเป็นวิทยาลัยแพทย์ (King Edward VII Medical College of Medicine) ในปี ค.ศ. 1905 ส่วนวิทยาลัยราฟเฟิลส์ (Raffles College) เป็นวิทยาลัยที่มีการเรียนการสอนทางด้านมนุษยศาสตร์และสังคมศาสตร์นั้น ก่อตั้งขึ้นในปี ค.ศ. 1928 เพื่อเปิดการเรียนการสอนในสาขาวิชาทางภาษาและมีความร่วมมือทางวิชาการกับมหาวิทยาลัยจากประเทศอังกฤษอีกด้วย ระหว่างช่วงปี ค.ศ. 1938-1949 เป็นช่วงหัวเลี้ยวหัวต่อจากภาวะสงครามโลกครั้งที่ 2 ทางรัฐบาลอังกฤษ British Malaya Government ได้มีการริเริ่มที่จะสร้างมหาวิทยาลัยของชาวมาเลเซียขึ้นมา โดยมีการส่งนักวิชาการจากมหาวิทยาลัยเบอร์มิงแฮมของอังกฤษ และอีกหลายท่านมาศึกษากระบวนการพัฒนาและความเป็นไปได้ จนกระทั่งในปี ค.ศ.1949 ได้มีการก่อตั้งมหาวิทยาลัยมาลายาขึ้นมาเป็นผลสำเร็จจากการรวม วิทยาลัยแพทยศาสตร์ (King Edward VII Medical College of Medicine) และวิทยาลัยราฟเฟิลส์ (Raffles College) ในวันที่ 8 ตุลาคม ค.ศ. 1949 ณ ประเทศสิงคโปร์ ในปี ค.ศ. 1959 มหาวิทยาลัยถูกแบ่งออกเป็น 2 มหาวิทยาลัยอันเนื่องจากมีวิทยาเขตหนึ่งอยู่ในกัวลาลัมเปอร์และสิงคโปร์ และมติเป็นเอกฉันท์ในวันที่ 1 มกราคม ค.ศ. 1962 มหาวิทยาลัยที่กัวลาลัมเปอร์จะชื่อ มหาวิทยาลัยมาลายา ส่วนมหาวิทยาลัยในสิงคโปร์จะใช้ชื่อมหาวิทยาลัยแห่งชาติสิงคโปร์ (ปัจจุบันคือมหาวิทยาลัยแห่งชาติสิงคโปร์ National University of Singapore)
คณะสาขาวิชาที่เปิดสอน.
ระดับปริญญาตรี 
การสอบเข้ามหาวิทยาลัย.
ระดับปริญญาตรี : 
ระดับปริญญาโทและปริญญาเอก : 
ทุนการศึกษา.
รัฐบาลมาเลียเซียมีนโยบายส่งเสริมการศึกษาสำหรับนักเรียนต่างชาติ ด้วยความที่ต้องการให้ประเทศเป็นฮับทางการศึกษาในอาเซียนครับ ทุนการศึกษาระดับอุดมศึกษาที่นักเรียนไทยสามารถสมัครได้มี 2 ทุนใหญ่ๆ ได้แก่
รัฐบาลมาเลเซียพยายามที่จะดึงดูดนักเรียนที่มีความชาญฉลาดและดีที่สุดจากทั่วโลก ให้มาเรียนต่อในประเทศมาเลเซีย และทุนการศึกษา Malaysia International scholarship (MIS) นี้ ก็ค้นหานักเรียนที่มีความสามารถที่มีผลการเรียนดีเยี่ยมและมีประสบการณ์อัน น่าประทับใจ นักเรียนที่มีคุณสมบัติเหล่านี้จะได้รับการต้อนรับอย่างดีในการสมัครและ สามารถเลือกเรียนสาขาใดก็ได้ที่ต้องการ ทั้งในสถาบันเอกชนและรัฐบาล สามารถเข้าไปเว็บไซต์ mohe.gov เพื่ออ่านข้อมูลเพิ่มเติม ปิดรับสมัครวันที่ 30 เมษายน ของทุกปี 
ทุน Nippon Foundation Fellowships for Asian Public Intellectuals นี้ ถูกออกแบบขึ้นมาเพื่อกระตุ้นการรวมตัวของความรู้ในเอเชีย โดยมีจุดประสงค์เพื่อสนับสนุนการเรียนรู้ร่วมกันระหว่างภูมิภาคเอเชียแปซิ ฟิค และเพื่อสร้างการเติบโตของความเป็นเอเชีย ทุน API ปิดรับสมัคร 31 สิงหาคม ของทุกปี
วอลเลย์บอลหญิงเอวีซีคัพ 2014

วอลเลย์บอลหญิงเอวีซีคัพ 2014  ถูกจัดขึ้นที่ ศูนย์กีฬานานาชาติมหาวิทยาลัยเซินเจิ้น, เซินเจิ้น, ประเทศจีน ระหว่างวันที่ 6 ถึง 12 กันยายน 2557
การแบ่งกลุ่ม.
การแบ่งกลุ่มขึ้นกับอันดับจากวอลเลย์บอลหญิงชิงแชมป์เอเชีย 2013
อันดับการแข่งขัน.
<templatestyles src="Col-begin/styles.css"/>
แซรอสดวงอาทิตย์ที่ 114

แซรอสชุดที่ 114 ของสุริยุปราคา เกิดขึ้นที่โหนดลงของดวงจันทร์ แต่ละเหตุการณ์เกิดขึ้นห่างกัน 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ประกอบด้วยสุริยุปราคาบางส่วน 18 ครั้ง สุริยุปราคาวงแหวน 13 ครั้ง สุริยุปราคาผสม 16 ครั้ง สุริยุปราคาเต็มดวง 17 ครั้ง และสุริยุปราคาบางส่วน 8 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี พ.ศ. 1194 - พ.ศ. 2474 กินเวลาทั้งสิ้น 1,280 ปี
แซรอสดวงอาทิตย์ที่ 114 นี้เชื่อมโยงกับแซรอสดวงจันทร์ที่ 107
อุปราคาเงามืด.
อุปราคาเงามืด (วงแหวน เต็มดวง และผสม) สามารถจำแนกได้เป็น 1) แบบศูนย์กลาง (สองเขต—แกนกรวยเงาทอดตัวลงบนโลก เงามืดหรือเงาวงแหวนตกลงบนพื้นผิวโลกทั้งหมด บนภาคพื้นจึงมีทั้งเขตด้านเหนือและใต้), 2) แบบศูนย์กลาง (หนึ่งเขต—แกนกรวยเงาทอดตัวลงบนโลก แต่เงามืดหรือเงาวงแหวนตกลงบนพื้นผิวโลกเพียงส่วนหนึ่ง บนภาคพื้นจึงมีเพียงเขตเดียว) หรือ 3) แบบไม่ศูนย์กลาง (หนึ่งเขต—แกนกรวยเงาไม่ทอดตัวลงบนโลก แต่มีขอบด้านหนึ่งของเงามืดหรือเงาวงแหวนตกลงบนพื้นผิวโลก จึงทำให้มีเพียงเขตเดียวและไร้แนวคราส) โดยการแจกแจงทางสถิติของการจำแนกเหล่านี้ในแซรอสดวงอาทิตย์ที่ 11 ดังปรากฏในตาราง
เทศบาลตำบลตลาดแค

เทศบาลตำบลตลาดแค เป็นเทศบาลแห่งหนึ่งใน อำเภอโนนสูง จังหวัดนครราชสีมา
ที่ตั้งและอาณาเขต.
เทศบาลตำบลตลาดแค ตั้งอยู่ห่างจากตัวจังหวัดนครราชสีมาไปทางทิศตะวันออกเฉียงเหนือ ประมาณ 49.5 กิโลเมตร 
ชุมชน.
เทศบาลตำบลตลาดแค แบ่งเขตการปกครองออกเป็น 6 หมู่บ้าน 10 ชุมชน ดังนี้
ประชากร.
จำนวนประชากร ณ 30 กันยายน พ.ศ. 2554
จำนวนทั้งสิ้น 3,608 คน แยกเป็นชาย 1,738 คน หญิง 1,870 คน
เทศบาลตำบลมะค่า

เทศบาลตำบลมะค่า เป็นเทศบาลแห่งหนึ่งใน อำเภอโนนสูง จังหวัดนครราชสีมา
ที่ตั้งและอาณาเขต.
เทศบาลตำบลมะค่า ตั้งอยู่ห่างจากกรุงเทพฯ ประมาณ 320 กิโลเมตร 
ชุมชน.
เทศบาลตำบลมะค่า แบ่งเขตการปกครองออกเป็น 4 หมู่บ้าน 5 ชุมชน ดังนี้
ประชากร.
จำนวนประชากร ณ พฤษภาคม พ.ศ. 2550
จำนวนทั้งสิ้น 1,974 คน แยกเป็นชาย 936 คน หญิง 1,038 คน
เทศบาลตำบลโชคชัย

เทศบาลตำบลโชคชัย เป็นเทศบาลแห่งหนึ่งใน อำเภอโชคชัย จังหวัดนครราชสีมา
ที่ตั้งและอาณาเขต.
เทศบาลตำบลโชคชัย ตั้งอยู่ห่างจากตัวจังหวัดนครราชสีมาไปทางทิศใต้ ประมาณ 30 กิโลเมตร
ชุมชน.
เทศบาลตำบลตลาดแค แบ่งเขตการปกครองออกเป็น 2 ตำบล 14 ชุมชน ดังนี้
ประชากร.
จำนวนประชากร ณ มกราคม พ.ศ. 2557 จำนวนทั้งสิ้น 12,562 คน
รถรางในเวียนนา

รถรางเวียนนา  เป็นระบบขนส่งมวลชนประเภทรถรางในกรุงเวียนนา ประเทศออสเตรีย โดยเริ่มใช้งานตั้งแต่ ค.ศ 1865 เป็นหนึ่งในระบบรถรางที่ใหญ่ที่สุดในโลก โดยมีระยะทาง จำนวน 1,031 สถานี
รถรางวิ่งบนรางมาตรฐาน (1435มม) รับกระแสไฟฟ้าตรง 600 โวลต์ ปัจจุบันดำเนินการโดย Wiener Linien สถิติปี ค.ศ. 2009 มีผู้โดยสาร 1729 ล้านคนต่อปี สถิติ ค.ศ. 2014 มีรถรางรวมทั้งสิ้น 404 คัน
ระแนง

ระแนงเป็นวัสดุที่นิยมใช้ในการตกแต่งจะมีลักษณะเป็นแท่งยาว อาจจะเป็นรูปร่างกลมยาว หรือเป็นเหลี่ยมยาวก็ได้ เรามักพบเห็นระแนงตามบ้านเรือน เช่น ระแนงหลังคา ,ระแนงกันแดด และรั้วระแนง
ระแนง ที่พบเห็นในปัจจุบันจะทำขึ้นจากวัสดุ 
ไม้.
ระแนงที่ทำจากไม้จะเรียกว่า ไม้ระแนง หรือระแนงไม้ ไม้ที่นิยมนำมาใช้ทำระแนงส่วนใหญ่จะเป็นไม้เนื้อแข็ง เช่นไม้เต็ง ,ไม้แดง ระแนงไม้มักจะใช้ในการตกแต่งพื้นที่ส่วนหลังคา ,แผงระแนงกันแดด
โลหะ.
วัสดุโลหะที่นำมาใช้ทำระแนงที่เราพบเห็นได้แก่ เหล็ก ,อลูมิเนียม และสแตนเลส โดยส่วนใหญ่วัสดุโลหะที่นำมาใช้ทำระแนงมักจะใช้กับพื้นที่ส่วน ระแนงทางเดินส่วนราวกันตก ระแนงกันแดดบริเวณหน้าต่าง หรือบริเวณหลังคาโรงรถ
วัสดุสังเคราะห์.
วัสดุสังเคราะห์ที่นิยมนำมาใช้ทำระแนงได้แก่ 
ไฟเบอร์ซีเมนต์.
ไฟเบอร์ซีเมนต์ คือวัสดุที่มีส่วนผสมปูนซีเมนต์ปอร์ตแลนด์ ,ทรายละเอียด ,น้า และเซลลูโลส ระแนงไฟเบอร์ซีเมนต์มักจะใช้ในการตกแต่งเป็น รั้วระแนง ,ระแนงกันสาด ,ฝ้าระแนง และระแนงกันแดด 
พลาสวูด หรือ wood plastic composite.
วัตถุดิบหลัก คือ พลาสติก HDPE, LDPE, PVC, PP, ABS, PS, และPLA และเยื่อไม้ ระแนงพลาสวูดมักจะใช้ในการตกแต่งทำเป็นฉากระแนง ,ฝ้า หรือตกแต่งผนังบ้าน
ไวนิล.
ไวนิล คือ พลาสติกพิเศษชนิดหนึ่ง โดยมีส่วนผสมของ uPVC (unplastizide Poly Vinyl Choride) ง และสารเพิ่มประสิทธิภาพหลายชนิด อาทิเช่น สารเพิ่มความทนทานต่อสภาวะอากาศ (Complex Stabilizer), สารเพิ่มความทนทานต่อแรงกระแทก (Impact Modifer), สารเพิ่มความทนทานต่อแสงแดด หรือ รังสี (UV Stabilizer)
สถานีรถไฟเวียนนาตะวันตก

สถานีรถไฟเวียนนาตะวันตก เป็นสถานีรถไฟหลักที่มีความสำคัญในกรุงเวียนนา ประเทศออสเตรีย เนื่องจากเป็นจุดเชื่อมต่อรถไฟไปยังเมืองต่าง ๆ เช่น ซัลทซ์บวร์ค มิวนิก แฟรงก์เฟิร์ต ซือริช บูดาเปสต์ บูคาเรสต์ และเบลเกรด นอกจากนี้ สถานีรถไฟนี้ยังเชื่อมต่อกับ รถไฟเร็วเขตเมืองเวียนนา สาย #เปลี่ยนทาง และรถไฟใต้ดินเวียนนา สาย และสาย รถราง 6 สาย และรถโดยสารประจำทาง
สถานีรถไฟซัลทซ์บวร์ค

สถานีรถไฟซัลทซ์บวร์ค เป็นสถานีรถไฟแห่งหลักในเมืองซัลทซ์บวร์ค รัฐซัลทซ์บวร์ค ประเทศออสเตรีย เป็นสถานที่สำคัญเนื่องจากเป็นทางผ่านของรถไฟออสเตรียที่จะเข้าไปยังประเทศเยอรมนี ที่เมืองมิวนิก
เบญทราย หุ่นน้อย

เบญทราย หุ่นน้อย หรือ เบญทราย กียปัจจ์ ชื่อเล่น ทราย เกิดเมื่อวันอังคารที่ 30 กรกฎาคม พ.ศ. 2517 เป็นนักร้องหญิงนักแสดงพิธีกรและนางแบบชาวไทย จบการศึกษาระดับอนุบาลและระดับประถมศึกษาที่โรงเรียนวิเศษศึกษา ระดับมัธยมศึกษาที่วิทยาลัยนาฏศิลป์กรมศิลปากร ระดับปริญญาตรี และ ปริญญาโท คณะสังคมศาสตร์และมนุษยศาสตร์ มหาวิทยาลัยราชภัฏจันทรเกษม
ประวัติ.
เข้าสู่วงการด้วยการเข้าประกวด เดอะบอย โมเดล คอนเทสท์ ของ นิตยสารวัยรุ่น เดอะบอย และเป็นพี่สาวของนักแสดงชื่อดัง โอ๋ เพชรดา เทียมเพ็ชร ปัจจุบันเป็นพิธีกรรายการ ชุมทางเสียงทอง และชุมทางดาวทองทางช่อง 7 สี และอดีตผู้ช่วยเลขานุการผู้ว่าราชการกรุงเทพมหานคร (ม.ร.ว.สุขุมพันธุ์ บริพัตร)
ด้านชีวิตส่วนตัว สมรสกับ นายรังสรรค์ กียปัจจ์ เมื่อวันที่ 16 มีนาคม พ.ศ. 2546 ณ โรงแรมแชงกรี-ลา ปัจจุบันมีบุตรด้วยกัน 2 คน คือ น้องต้นน้ำและน้องต้นไม้